呂洞賓三醉岳陽樓・黃鐘尾
我著你看藍采和舞春風六扇雲陽板。(郭雲)那一個呢？(正末唱)我著你看韓湘子開冬雪雙莖錦牡丹。疾回頭莫怠慢。(郭雲)師父，我送你下樓去。(正末唱)下江樓近水灣。(雲)呀，徐神翁等不的我，先去了也。(郭雲)在那裡？(正末唱)你與我撐開船，掛起帆。(雲)郭馬兒，上船來。(郭雲)你先上船。(正末雲)我先上船。(郭推正末科，雲)推他娘在這水裡。(正末雲)呀，這廝險些兒不閃我在水裡！(唱)行至蓬萊宮方丈山，俺那夥送行人世不曾西出陽關，早則不凝望渭城和淚眼。(下)。